Եվգենի Լուկին

**Եվգենի Յուրևիչ Լուկին** (ռուսերեն՝ *Евге́ний Ю́рьевич Луки́н.* ), ռուս ֆանտաստ գրող, բանասեր: Գրողների միության անդամ։

## Կենսագրություն
Եվգենիի մայրը դրամատիկ դերասանուհի էր, Թուրքմենստանի ԽՍՀ վաստակավոր արտիստ հայրը մի քանի տարի եղել է Աշխաբադի ռուսական դրամատիկական թատրոնի գլխավոր ռեժիսորը։ Եվգենի Լուկինը հիշում է. «Իմ մանկությունն անցել է կուլիսներում: Աչքերիս առջևով սահող-անցնող քաղաքներ՝ Օրենբուրգ, Տուլա, Պսկով, Վոլոգդա, Սևաստոպոլ, Աշխաբադ... Ստեղծագործական առումով ամբողջությամբ պարտական եմ ծնողներիս, հիմնականում՝ հորս։ Սկզբում ես հաճախ ինքս ինձ բռնում էի այն մտքի վրա, որ ավելի շուտ ռեժիսոր եմ, քան գրող»:

Բանասիրական կրթություն ստացել է Վոլգոգրադի մանկավարժական ինստիտուտի պատմաբանասիրական ֆակուլտետում, որտեղ ծանոթացել է իր ապագա կնոջ՝ Լյուբով Բելոնոժկինայի հետ։ 1972 թվականին, ավարտելով ինստիտուտը, նրանք ամուսնացան։ Եվգենին կարճ ժամանակ (1972-1973) աշխատել է Վոլգոգրադի մարզի Կամիշինսկի շրջանի գյուղական դպրոցներից մեկում որպես ուսուցիչ։ Այնուհետև ծառայել է խորհրդային բանակի շարքերում՝ Տաշքենդի մերձակայքում։ Զորացրվելուց հետո կնոջ հետ վերադարձել է Վոլգոգրադ, որտեղ 1974 թվականին ծնվել է նրանց որդին՝ Յուրին։ Եվգենին հարկադրված է եղել աշխատել որպես «բեմի բանվոր, սառը եղանակով մետաղ հատող, լուսանկարիչ, ամսագրի պատասխանատու քարտուղար, հետո՝ թերթի...»։

Կնոջ հետ սկսել է գիտաֆանտաստիկ պատմություններ գրել։ 1981 թվականին «Արձակուրդը և լուսանկարիչը» պատմվածքը տպագրվել է «Երեկոյան Վոլգոգրադ» թերթում։ Այդ ժամանակվանից Լուկինները պարբերաբար հրապարակումներ են արել թերթերում, ամսագրերում և ժողովածուներում, այդ թվում՝ «Знание — сила» / « Գիտելիքը ուժ է», «Вокруг света» / «Աշխարհի շուրջ» ամսագրերում, «Խորհրդային ֆանտաստիկա» ժողովածուում: Դրանք մեծ մասամբ վիպակներ ու պատմվածքներ էին. «Հատու պողպատ», «Շինարարական», «Հուշարձան», «Վերադարձրու ինձ վայրէջքի ոտքս», «Ներխուժում», «Թույլ տվեք զեկուցել»։ և այլն։ Լուկինների ստեղծագործությունները թարգմանվել են չեխերեն, բուլղարերեն և գերմաներեն։

1990 թվականին լույս է տեսել նրանց առաջին գիրքը Ֆրանսիայում։ 1992 թվականին համահեղինակները ընդունվել են ԽՍՀՄ գրողների միություն։ Սակայն կարճ ժամանակ անց կինը՝ Լյուբան  մահանում է: 1993 թվականից Եվգենին միայնակ է գրում։ Սկզբում պատմվածքներ է հեղինակում,հետագայում անցնում է մեծածավալ երկերի. «Արդարության գոտի», «Մենք գլորեցինք ձեր արևը», «Պրոտոկուսկազմակերպչի կարմիր աուրան», «Չար ավազակային լուսինը», «Անհեթեթություն»: Հրատարակում է նաև բանաստեղծություններ։ Նրա բանաստեղծական ժողովածուներից են «Ճենապակյա խոսք»-ը / «Фарфоровая речь», «Սատանայական բու»-ն / «Чёртова сова» և այլն։ Բացի այդ, Լուկինը ձայնագրում է իր հեղինակային երգերի սկավառակները, թարգմանում արտասահմանյան ֆանտաստիկա, մասնավորապես՝ Էնթոնի Փիրսի և Բարբարա Հեմբլիի երկերից: Ապրում է Վոլգոգրադում, ամուսնացել է երկրորդ անգամ։

Եվգենի Լուկինը «Շալթայ-Բոլթայ» / «Шалтай-Болтай»  ամսագրի խմբագրական խորհրդի անդամ է։

## Ստեղծագործության առանձնահատկությունները
Լուկինը ձեռք է բերել այնպիսի ֆանտաստ գրողի համբավ, ով շատ ուշադիր է տեքստի ոճի նկատմամբ և ընթերցողի վրա առավելապես ազդեցություն է գործում լեզվի միջոցով, այլ ոչ թե տրամաբանական կառուցվածքների, ֆանտաստիկ ենթադրությունների: նա կարողանում է լեզվական միջոցներով  իր ասելիքը տեղ հասցնել ոչ պակաս չափով, քան սյուժետային շրջադարձերի միջոցով: Լուկինի ստեղծագործական ոճի առանձնահատկությունները բառապաշարային և ոճային խաղերն են, այդ թվում՝ գոյություն ունեցող կառուցվածքներին անսպասելի իմաստներ հաղորդելը,  նոր բառերի ստեղծումը, եթե դա պահանջում է պատումի տրամաբանությունը: Մասնավորապես՝ Լուկինի արձակի գեղարվեստական հնարքներից մեկն այն է, որ գրողը ինչ-որ հասկացության ծանոթ, մաշված իմաստներից քաղում է ողջ իմաստային շերտագրությունը, որի արմատները գնում են դեպի հեռավոր անցյալ։

Լուկինի մի շարք գործեր թեև գրված են պարզորոշ պարոդիկ ոգով և պարունակում են գրոտեսկ, այդուհանդերձ՝ հազիվ թե կարելի է դրանք հումորային անվանել, քանի որ պարունակում են դառը երգիծանք իրականության նկատմամբ («Մենք գլորեցինք քո արևը», «Պրոտոկուսկազմակերպչի կարմիր աուրան» վեպերը, «Հրաշագործի դիմանկարը պատանության շրջանում» պատմվածքների շարքը): Այսպես. «Հրաշագործի դիմանկարը պատանության շրջանում» երկում ցուցադրված է ժամանակակից գավառական քաղաքի կյանքը այնքան իրատեսորեն, որ այդ պատմվածքները հազիվ թե կարելի է դասել ֆանտաստիկայի ժանրին. դրանք համատեղում են կատակերգականն ու ողբերգականը ; «Պրոտոկուսկազմակերպչի կարմիր աուրան» քաղաքական երգիծանք է՝ Մ.Ե.Սալտիկով-Շչեդրինի «Մի քաղաքի պատմություն» երկի ոգով։  Ընդ որում՝ 1990-ականների «համայնքային հայրենասերների» ծաղրանկարային կերպարներն ստեղծելու համար Լուկինի կիրառած գեղարվեստական միջոցները  ինքնատիպ են և արդյունավետ :

## Երկեր
* Delirium tremens - Մրցանակներ. Fancon (1997) - Եվգենի Լուկին 
* Катали мы ваше солнце / Մենք գլորել ենք ձեր արևը — Մրցանակներ. Interpresscon (1999), Թուր՝ քարի մեջ (1999) — Եվգենի Լուկին
* Зона справедливости / Արդարության գոտի - մրցանակներ՝ Բրոնզե խխունջ (1999), 1-ին տեղ « Աստղային կամուրջ » փառատոնում (1999) «Լավագույն վեպ» անվանակարգում՝ - Եվգենի Լուկին
* Когда отступают ангелы / Երբ հրեշտակները նահանջում են (1990) - Լյուբով Լուկինա, Եվգենի Լուկին
* Я — твой племянник, Родина! / Ես քո հարազատն եմ, Հայրենիք: (բանաստեղծություններ և երգեր) - Եվգենի Լուկին
* Петлистые времена (1993) - Լյուբով Լուկինա, Եվգենի Լուկին
* Միսիոներներ (1990) - Լյուբով Լուկինա, Եվգենի Լուկին
* Разбойничья злая луна (1997) - Եվգենի Լուկին
* Гений кувалды (Աշխատանք ըստ մասնագիտության) (1997) - Եվգենի Լուկին
* Слепые поводыри / Կույր ուղեցույցներ (2000) - Եվգենի Լուկին
* С нами бот / Մեզ հետ է բոտը (2009) - Եվգենի Լուկին
* Приблудные (2011) - Եվգենի Լուկին
* Андроиды срама не имут / Անդրոիդները ամոթ չունեն (2011) — Եվգենի Լուկին

### Բակլուժինյան մատենաշար (Եվգենի Լուկին)
* 01 Пятеро в лодке, не считая Седьмых / Հինգը նավակում, չհաշված յոթերորդին
* 02 Там, за Ахероном / Այնտեղ՝ Աքերոնից այն կողմ
* 03 Портрет кудесника в юности / Հրաշագործի դիմանկարն պատանության տարիներին
* 04 Secondhenge
* 05 Алая аура протопарторга / Պրոտոկուսկազմակերպչի կարմիր աուրան
* 06 Чушь собачья / Անհեթեթություն
* 07 Звоночек / Զանգ
* 08 Бытиё наше дырчатое / Մեր գոյությունը լի է անցքերով
* 09 Лечиться будем / Մենք բուժում կստանանք
* 10 По ту сторону / Մյուս կողմից
* 11 Идеалище поганое / Կեղտոտ իդեալ
* 12 Штрихи к портрету кудесника / Վրձնահարվածներ հրաշագործի դիմանկարին

Գործողությունը տեղի է ունենում նախկին Սուսլովի շրջանում՝ այլընտրանքային իրականության մեջ, որտեղ Խորհրդային Միության փլուզմանը հաջորդեց Ռուսաստանի փլուզումը և հորինված Սուսլովի շրջանը, որը ներառում էր Լիցկ, Բակլուժինո, Սուսլովո և Սիզնովո քաղաքները։ Ցիկլի գործողությունը տեղի է ունենում տարբեր տարիներին։

## «Վերադարձրո՛ւ ինձ վայրէջքի ոտքս»։
**«Վերադարձրո՛ւ ինձ վայրէջքի ոտքս»։** — Լյուբով և Եվգենի Լուկինների պատմվածքի վրա հիմնված կարճամետրաժ, փոքրաբյուջե ֆիլմ, որը ստեղծվել է «Mosquito films» կինոստուդիայում 2006 թվականին։ 34 րոպեանոց ֆիլմի պրեմիերան կայացել է 2006 թվականի հունվարի 5-ին SGU-TV արբանյակային ալիքով։ Այնուհետև ֆիլմը թողարկվեց որպես DVD հավելված Mir Fantastiki ամսագրի մարտի համարի համար և ցուցադրվեց Roscon 2006-ում։

### Դերերում
* Սերգեյ Պալի - Պետրո
* Դմիտրի Գորշկով - Լյոխա Չերեպանով
* Ռոդիոն Կոտելնիկով - Այլմոլորակային
* Ալեքսեյ Ալբինսկի - տեղի բնակիչ

### Նկարահանող խումբ
* Սցենարիստներ ՝ Անդրեյ Պետրով, Սերգեյ Պալի, Դմիտրի Գորշկով
* Ռեժիսոր ՝ Անդրեյ Պետրով
* Օպերատորներ ՝ Ալեքսեյ Ալբինսկի, Ալեքսանդր Աստաֆև
* Ձայնային ինժեներ ՝ Վիկտոր Սենիչկին
* Կոմպոզիտորներ ՝ Անդրեյ Բելկին ավագ., Իսկանդեր Բելկին կրտսեր., Ալեքսանդր Աստաֆև, Գրիգորի Սեմյոնով

## Սկավառակագրություն
«Հայրենիքի ծուխը» ալբոմը ձայնագրվել է 2000 թվականի սեպտեմբերի 13-ին «Music Master» ստուդիայում:

### Եվգենի Լուկինի երգերը
* Баллада об Арудже Барбароссе / Բալլադ Արուջ Բարբարոսայի մասին
* Капитан Пьер Легран / Կապիտան Պիեռ Լեգրան
* Песенка о варягах / Երգ վարյագների մասին
* Вальс по-кучургански / Վալս կուչուրգանյան ոճով
* Лирическая-пронзительная / Քնարական և թափանցող
* Шизофреническая / Շիզոֆրենիկ
* Казачья раздумчивая / Կազակական-խոհական
* «Городок»-ը երգ է 1992 թվականի Մերձդնեստրի հակամարտության իրադարձությունների մասին։ Այն գրվել է 1992 թվականին՝ հակամարտությունում ռազմական առճակատման ավարտից անմիջապես հետո։ Երգի համար Մերձդնեստրի կառավարությունը 1993 թվականին Եվգենի Լուկինին հռչակեց Մերձդնեստրյան Հանրապետության գրականության պետական մրցանակի առաջին դափնեկիր։

## Մեջբերումներ
Եվգենի Լուկինը գրել է էպիգրամ (2008) գրականագետ Վիկտոր Տոպորովի մասին, որը հայտնի է ժամանակակից ռուսական գիտաֆանտաստիկայի նկատմամբ իր բացասական վերաբերմունքով.
Исключеньем в семье топоров
Предстаёт Виктуар Топоров
От других отличается он
Тем, что обух с обеих сторон

## Մրցանակներ
* 1986 թ.
** «*Մեծ մատանի*» «Լավագույն չթարգմանված ստեղծագործություն» անվանակարգում («Աչքերիդ մի հավատա», Լյուբով Լուկինայի համահեղինակությամբ)
* 1990 թ.
** «*Մեծ մատանի*» «Լավագույն չթարգմանված ստեղծագործություն» անվանակարգում («Ներխուժում», Լյուբով Լուկինայի համահեղինակությամբ)
* 1991 թ.
** «*Մեծ մատանի*» «Լավագույն չթարգմանված ստեղծագործություն» անվանակարգում («Թույլ տվեք զեկուցել», Լյուբով Լուկինայի համահեղինակությամբ)
* 1992 թ.
** «*Մեծ մատանի*» «Լավագույն չթարգմանված ստեղծագործություն» անվանակարգում («Հատու պողպատ», Լյուբով Լուկինայի համահեղինակությամբ)
* 1999 թ.
** «*Աստղային կամուրջ*» - 1-ին տեղ «Լավագույն վեպ» անվանակարգում («Արդարության գոտի» վեպը)
** *Բրոնզե խխունջ*, 1-ին տեղ «Մեծածավալ երկ» անվանակարգում («Արդարության գոտի» վեպը)
** «*ABC* մրցանակ» «Գեղարվեստական ​​լավագույն ստեղծագործություն» անվանակարգում («Արդարության գոտի» վեպը)
* 2000 թ.
** «*Աստղային կամուրջ*» - 2-րդ տեղ «Լավագույն վեպ» անվանակարգում («Պրոտոկուսկազմակերպչի կարմիր աուրան»):
** *Լիտերատուրնայա գազետա*-ի «*Ոսկե հորթ*» մրցանակ (12 աթոռների ակումբ):
* 2002 թ.
** *Աելիտա* մրցանակ
* 2004 թ.
** «*Աստղային կամուրջ*» - 2-րդ տեղ «Վիպաշարեր, սերիալներ և շարունակություններով վեպեր» անվանակարգում («Հրաշագործի դիմանկարն իր պատանության տարիներին»):
** *Interpresscon* («Անհեթեթություն» պատմվածքը)[8]
* 2005 թ.
** «*ABC* մրցանակ» «Լավագույն գեղարվեստական ստեղծագործություն» անվանակարգում («Հրաշագործի դիմանկարն իր պատանության տարիներին» պատմվածաշարը)
* 2008 թ.
** «*Պորտալ*» «Միջին ձև» անվանակարգում («Մեր ծակոտկեն գոյությունը» պատմվածքը)
* 2009 թ.
** «*Պորտալ*» «Միջին ձև» անվանակարգում («Մի բոտը մեզ հետ է» պատմվածքը)
** «**Տարվա մարդ 2009**» մրցանակի դափնեկիր ըստ «Ցարիցինսկայա մուզա»-ի
* 2011 թ.
** «*Հայրենիքին մատուցած ծառայությունների համար*» 2-րդ աստիճանի շքանշան՝ «Ազգային մշակույթի և արվեստի զարգացման գործում ծառայությունների, երկարամյա բեղմնավոր գործունեության համար»
* 2017 թ.
** *Interpresscon* («Երեք հաշվի վրա» պատմվածքը)[12]
* 2020 թ.
*RosCon*, «*Ոսկե ՌՈՍԿՈՆ*» (1-ին տեղ). Վիպակ, պատմվածք. «Chronoscraper»:

## Ծանոթագրություններ

## Գրականություն
* Аркадий Алеф. Катали мы ваше солнце // Лавка фантастики : журнал. — Пермь, 1998. — № 1. — С. 37—38.
* Сергей Шикарев. Ё // Если : журнал. — Москва: Любимая книга, 2011. — № 6. — С. 245. — ISSN 1680-645X.

## Արտաքին հղումներ
* Լյուբով և Եվգենի Լուկիններ - հեղինակային էջ Գրողների պաշտոնական էջ.
* Եվգենի Լուկինը «Հեգնական և հումորային պոեզիայի կայքում» բանաստեղծություններ.
*     -ում
* Եվգենի Լուկին. բլոգ
* Լուկիններ. Մատենագիտություն
* Եվգենի Լուկինը «Ֆանտաստիկայի լաբորատորիայում» Տեղեկատվական նյութեր.
* «Տո՛ւր ինձ իմ վայրէջքի ոտքը» ֆիլմը.

Կատեգորիա:1950 ծնունդներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:«Պորտալ» մրցանակի դափնեկիրներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Գրողներ այբբենական կարգով
Կատեգորիա:Մարտի 5 ծնունդներ
Կատեգորիա:Ռուս արձակագիրներ
Կատեգորիա:Ռուս բանասերներ
Կատեգորիա:Ռուս բանաստեղծներ
Կատեգորիա:Ռուս գիտաֆանտաստիկ գրողներ
Կատեգորիա:Ռուս թարգմանիչներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Օրենբուրգ քաղաքում ծնվածներ